สวัสดีค่ะอยากขอความคำปรึกษาค่ะคือ อยากทราบว่าถ้าตอนเริ่มแรกแฟนนำอวัยวะเพศชายออกมาถูที่บริเวณช่องคลอดของเรา (แฟนยังไม่มีน้ำอสุจิสีขาวออกมา แต่เรามีเมือกออกมาแล้ว) หลังจากนั้นแฟนจึงสวมถุงยางอนามัย และเริ่มสอดใส่ เมื่อถึงจุดที่แฟนเสร็จ แฟนนำออกมาปล่อยข้างนอกในขณะที่ยังใส่ถุงยางอยู่กรณีนี้มีโอกาสท้องไหมคะ? เพราะตอนนี้ประจำเดือนคลาดไปจากที่คะเนไว้ประมาณ 2-3 วันแล้วค่ะ
สวัสดีค่ะ ถ้าในขณะที่มีการสอดใส่อวัยวะเพศชายนั้น มีการใส่ถุงยางอนามัยป้องกันเอาไว้ตลอดเลย โอกาสตั้งครรภ์มีได้น้อยมาก น้อยกว่า 1-2% ค่ะการที่อวัยวะเพศถูไถกันภายนอก แทบจะไม่มีโอกาสทำให้เกิดการตั้งครรภ์ได้ เพราะน้ำอสุจิจะต้องอยู่ภายในร่างกายมนุษย์ทันที จึงจะมีโอกาสมีชีวิตรอดผ่านเข้าไปผสมกับไข่ได้แนะนำว่าถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และให้สังเกตรอบเดือนครั้งถัดไปด้วย หากให้ผลลบ แต่รอบเดือนก็ยังไม่มาหรือมาล่าช้าเกิน 35 วันไปแล้ว ควรไปยืนยันผลที่รพ.และหาสาเหตุต่อไป